Løpet er også det første uten en italiensk fører siden Tysklands Grand Prix 1973, etter at Vitantonio Liuzzi forlot HRT og Jarno Trulli ble vraket av Caterham før sesongstart. Dette var også det første Formel 1-løpet med seks tidligere og nåværende verdensmestere som stilte til start. Løpet markerte også debuten til de to franske førerne Charles Pic og Jean-Éric Vergne, som kjørte for henholdsvis Marussia og Toro Rosso. Lotus-fører Romain Grosjean og Toro Rosso-fører Daniel Ricciardo deltok for første gang i Formel 1 som fulltidsførere. Grosjean deltok i Formel 1 senest i de syv siste løpene av 2009-sesongen for Renault, mens Ricciardo kjørte elleve løp for HRT forrige sesong. Sistnevnte deltok på hjemmebane for første gang.